Seld tasnamka, ad d-nawi awal ɣef talɣa neɣ tasnalɣa, anida ad d-nefk kra n tbadutin i dfkan kra inagmayen; syin akin ad d-nmeslay ɣef yisem, ama d tabadut-is, ama d ticraḍ-is, ama d addad, tawsit d umḍan; rnu ɣer waya ad d-nmeslay daɣen ɣef uẓar deg wawal d wannawen-is; ɣer taggara ad d-nmeslay ɣef tarrayin n usileɣ n umawal, anida ad d-nefk tabadut n umawal d usileɣ n umawal n tmaziɣt ama d asuddes neɣ d asuddem.